Coba jelasin Usul ke UNESCO dari Page dalam bahasa melayu dong

Noor Azimah mahu membawa membawa hal dan hak PPSMI ke UNESCO selepas gagal berunding dengan Kementerian Pelajaran Malaysia, Timbalan Perdana Menteri Malaysia, Tan Sri Muhyiddin Yassin dan Perdana Menteri Malaysia, Datuk Seri Najib Tun Razak.Surat berkaitan  dihantar kepada Ketua Pengarah Unesco, Irina Bokova pada 19 September 2011.

Usaha itu sendiri adalah berlawanan dengan satu laporan kajian UNESCO yang turut menegaskan bahawa pembelajaran mata pelajaran terpenting di peringkat sekolah rendah lebih sesuai diajar dalam bahasa setempat.  Ini sejajar dengan resolusi pendidikan yang diluluskan oleh UNESCO (1951:691) yang berbunyi:  (On educational grounds we recommend that the use of the mother tongue be extended to as late a stage in educationas possible. Inparticular, pupils should begin their schooling through the medium of the mother tongue, because they understand it best and because to begin their school life in the mother tongue will make the break between home and school as small as possible.) ,

Page mendakwa bahawa ramai ibu bapa  bimbang dengan hala tuju sistem pendidikan Malaysia dalam misinya mencapai pembangunan berkekalan dalam pendidikan dan penyediaan pendidikan yang berkualiti. Ramai ibu bapa tidak bersetuju dengan tindakan kerajaan memansuhkan dasar PPSMI yang dilaksanakan sejak 2003 tetapi dibatalkan selepas enam tahun dilaksanakan dan muktamatnya pada 2012.

Kajian oleh Permuafakatan Badan Ilmuah Nasional yang menggunakan kepakaran 53 pakar bahasa dan melibatkan 15,089 orang daripada pelbagai jenis dan aliran sekolah dari pelbagai kawasan perbandaran seluruh negara termasuk 553 guru termasuk pengetua, guru besar selama tujuh bulan menunjukkan keputusan sebaliknya.

Page mencadangkan ibu bapa diberi pilihan sama ada sekolah rendah dan menengah kebangsaan meneruskan dasar PPSMI.Rakyat Malaysia kini hanya bercakap dalam Bahasa Melayu, Mandarin dan Tamil.

Tiada negara lain selain Malaysia mempunyai kepelbagaian dengan sistem pendidikan diwarisi dari era British.Ramai ibu bapa dan datuk nenek mereka kini merupakan produk pembelajaran dalam Bahasa Inggeris, yang menjadikan bahasa ibunda juga dalam Bahasa Inggeris. Bahasa Inggeris bukan sahaja bahasa ibunda tetapi juga sebagai bahasa kedua selepas Bahasa Melayu.Berilah peluang kepada pihak pro-PPSMI dan anti-PPSMI berhujah berdasarkan fakta yang betul dan tidak berat sebelah.